**ANUNT**

 **PRIVIND SUSPENDAREA ACTIVITATII DE ELIBERARE A BILETELOR DE TRATAMENT BALNEAR SI DE INTRERUPERE A SEJURULUI PENSIONARILOR AFLATI LA TRATAMENT**

 Casa Nationala de Pensii Publice (CNPP), preocupata de starea de sanatate a beneficiarilor sai in contextul raspandirii COVID-19, a decis ca, **incepand cu data de 16.03.2020, sa suspende activitatea de eliberare a biletelor de tratament balnear prin sistemul pe care il administreaza si gestioneaza, aceasta masura fiind valabila pe toata perioada starii de urgenta.**

 Mentionam ca aceasta masura a fost impusa de hotararea Comitetului National pentru Situatii Speciale de Urgenta pentru instituirea unor masuri pentru evitarea raspandirii COVID-19, prin care au fost aprobate recomandarile ,,Grupului de analiza,, ce vizeaza si *restrictionarea activitatilor culturale, stiintifice, artistice, religioase, sportive si de divertisment care presupun participarea a peste 50 de persoane, realizate in spatii inchise,* ***inclusiv cele realizate in sali de tratament balnear.***

 In acest sens, aducem la cunostinta beneficiarilor faptul ca, **biletele care au fost eliberate pana la aceasta data (pentru luna Martie - Seria II), vor fi anulate, urmand ca beneficiarilor sa li se restituite integral contributia, la cerere,** subliniind ca, **ulterior reluarii activitatii, aceste persoane vor putea sa solicite un nou bilet de tratament pentru anul in curs.**

 Asadar, fata de cele mai sus aratate, **Casa Judeteana de Pensii Vrancea recomanda asiguratilor si pensionarilor sistemului public de pensii sa procedeze la transmiterea cererilor tip pentru acordarea biletelor de tratament balnear, prin posta electronica** **(la adresa de e-mail:** **cjpvn@cnpp.ro****)** sau **prin fax (la nr. 0237/217758),** urmand ca acestia sa fie contactati telefonic de reprezentantii Casei Judetene de Pensii Vrancea.

 Mai mult decat atat, comunicam si faptul ca, la propunerea conducerii SC TBRCM SA (Societatea de Tratament Balnear si Recuperare a Capacitatii de Munca), pensionarii aflati deja la tratament, vor intrerupe sejurul si vor pleca din statiuni, fiind sprijiniti, in acest sens, de conducerea unitatilor de tratament balnear, care va programa iesirile in functie de orarul mijloacelor de transport cu care acestia se vor intoarce la domiciliu, pentru zilele neefectuate, beneficiarii avand posibilitatea sa solicite restituirea contributiei, proportional cu numarul zilelor neefectuate.

 Va multumim pentru intelegere si colaborare!